Lav et referat af nedenstående tekst:

Tekst:
- Jeg kan konstatere, at der hele tiden dukker nye ting op. Sådan lyder det fra rådmand i Aalborg Kommune, Per Clausen (EL), der er godt og grundigt træt. Torsdag kunne TV2 Nord nemlig fortælle om endnu en møgsag fra Aalborg , da det viste sig, at der i både 2019 og 2016 var overført i alt næsten en halv million kroner fra kommunekassen til 3F-kongresser i byen. Den følger i kølvandet på sagen om de 100.000 kroner, som kommunen betalt for en markedsføringsvideo til TV2-programmet Nybyggerne. I går var det Kristoffer Hjort Storm (UP), der rasede over manglende tillid til borgmesterens forvaltning. Nu vil Per Clausen derfor have alle pengeoverførsler fra Aalborgs eventafdeling fra 2014 og frem. Har kun tjekket én konto - Indtil nu har forvaltningen jo ikke været ret gode til at forudse, hvad der kan give problemer, lyder det fra rådmanden. Forvaltningen har kun undersøgt en enkelt kommunal konto, lød forklaringen på, hvorfor det kom som en overraskelse, at Aalborg Event havde overført så mange penge. Kristoffer Hjort Storm  talte om manglende tillid. Har du tillid til forvaltningen? - Det har været ren rod og kaos, og helt uansvarligt, det er der ingen tvivl om. Men jeg har god grund til at tro, at det er bragt i orden, siger Per Clausen. Åbenlyse problemer Han er godt og grundigt træt af, at han som byrådsmedlem hele tiden skal høre om tingene i pressen først. I seneste sag er der taget en beslutning om, at over 220.000 kroner til 3Fs kongres i 2016. En beslutning, der blev taget i 2014 - men uden hverken, at det blev noteret eller taget til referat. Det er i strid med kommunalfuldmagten, mener flere eksperter. - Man har åbenbart haft en arbejdsform, hvor at man snakkede i telefon og så overførte man lidt hertil og hertil, siger Per Clausen. - Så kommer udfordringen jo efter nogle år, at man ikke kan finde den gode forklaring. Sådan noget går jo bare ikke. Vi har en forpligtelse til af egen drift at gøre noget ved problemerne, som der jo helt åbenlyst er.

Referat:
Hvad borgernes penge reelt er gået til, ved man stadig ikke.